Cum schimbă tinerii din generația Z regulile pe piața muncii. Sociolog: „Presiunea financiară este mare”
Tinerii din generația Z schimbă trendurile pe piața muncii. Deși ne-am aștepta ca tinerii să țintească locuri de muncă mai confortabile, unii se orientează către ocupațiile care le oferă stabilitate financiară imediată, în detrimentul celor care necesită studii superioare. Specialiștii spun că dorința tinerilor de a fi independenți, dar și nevoia, în contextul unui cost cât mai ridicat al vieții, îi impinge pe cei mai mulți să renunțe la studii și să-și caute loc pe piața muncii.